62020TJ0293_INF
Üldkohtu (neljas koda) 1. detsembri 2021. aasta otsus –Ruiz-Ruiz vs. komisjon
(kohtuasi T-293/20)
Avalik teenistus – Ametnikud – Töölevõtmine – Teade avaliku konkursi EPSO/AD/371/19 korraldamise kohta – Konkursikomisjoni otsus mitte lubada hagejat konkursi järgmisesse etappi – Kutsealase töökogemusega seotud vastuvõtutingimus – Konkursikomisjoni kasutatud kriteeriumi vastavus konkursiteatele – Ilmne hindamisviga
1.
Ametnikud – Konkurss – Konkurss kvalifikatsiooni ja katsete põhjal – Konkursile lubamise tingimused – Esitatud diplomid või tõendatud töökogemus – Konkursikomisjoni hinnang – Hindamiskriteeriumide kinnitamine – Lubatavus – Piirid – Konkursiteate järgimine – Kriteeriumi vastuvõtmine vastuolus konkursiteatega – Lubamatus
(Personalieeskirjad, III lisa artikli 1 lõige 1 ja artikli 5 lõige 1)
(vt punktid 33, 34, 39 ja 47)
2.
Ametnike hagid – Väited – Ilmne hindamisviga – Mõiste
(vt punkt 60)
Ese
ELTL artikli 270 alusel esitatud nõue tühistada esiteks konkursikomisjoni 20. septembri 2019. aasta otsus jätta rahuldamata taotlus vaadata läbi hageja avaliku konkursi EPSO/AD/371/19 järgmisesse etappi mittelubamine ja teiseks tühistada ametisse nimetava asutuse 7. veebruari 2020. aasta otsus jätta rahuldamata hageja kaebus nimetatud otsuse peale.
Resolutsioon
1.
Tühistada konkursikomisjoni 20. septembri 2019. aasta otsus jätta rahuldamata taotlus vaadata läbi Vanesa Ruiz-Ruiz’i konkursist EPSO/AD/371/19 väljajätmine.
2.
Mõista kohtukulud välja Euroopa Komisjonilt.